

**REPUBLIKA HRVATSKA**

**KARLOVAČKA ŽUPANIJA**

**GRAD SLUNJ**

JEDINSTVENI UPRAVNI ODJEL

Na temelju članka 17. i 19. Zakona o službenicima i namještenicima u lokalnoj i područnoj (regionalnoj) samoupravi ("Narodne novine” 86/08, 61/11, 4/18 i 112/19), članka 10. Pravilnika o unutarnjem redu Jedinstvenog upravnog odjela Grada Slunja („Službeni glasnik Grada Slunja“ 8/22 i 13/22),. Plana prijma u službu u upravna tijela Grada Slunja u 2023. godini („Službeni glasnik Grada Slunja“ 1/23) pročelnica Jedinstvenog upravnog odjela raspisuje

**JAVNI NATJEČAJ**

za prijem u službu u Jedinstveni upravni odjel, Odsjek za društvene djelatnosti, opće i imovinsko pravne poslove na radno mjesto **višeg referenta za informiranje – 1 izvršitelj/ica na neodređeno vrijeme**

**Stručni uvjeti:**

* sveučilišni prvostupnik ili stručni prvostupnik tehničke struke
* najmanje jedna godine radnog iskustva na odgovarajućim poslovima
* poznavanje rada na računalu
* položen državni ispit
* ispunjavanje općih uvjeta iz članka 12. Zakona o službenicima i namještenicima
* u lokalnoj i područnoj (regionalnoj) samoupravi (Narodne novine 86/08, 6/11 i 4/18)
* nepostojanje zapreka iz članka 15. i 16. Zakona o službenicima i namještenicima
* u lokalnoj i područnoj (regionalnoj) samoupravi

Probni rad 3 mjeseca.

Kandidat koji nema položen državni ispit primit će se u službu uz obvezu da ga položi u roku od godine dana.

**Uz prijavu na natječaj kandidati su dužni priložiti:**

a) životopis,  
b) dokaz o hrvatskom državljanstvu (preslika važeće osobne iskaznice, vojne iskaznice, putovnice ili domovnice),  
c) dokaz o stručnoj spremi (preslika diploma),  
d) dokaz o radnom iskustvu na odgovarajućim poslovima:

d.1) preslika rješenja, ugovora, potvrde poslodavca ili sl., koja mora sadržavati vrstu poslova koju je kandidat obavljao i razdoblje u kojem je kandidat obavljao navedene poslove), te

d.2) elektronički zapis ili potvrda o podacima evidentiranim u matičnoj evidenciji Hrvatskog zavoda za mirovinsko osiguranje

(Napomena: kandidati su dužni priložiti oba tražena dokaza iz ove podtočke.)  
e) uvjerenje nadležnog suda da se protiv kandidata ne vodi kazneni postupak i da nije pravomoćno osuđen za kaznena djela iz članka 15. Zakona o službenicima i namještenicima u lokalnoj i područnoj (regionalnoj) samoupravi, ne starije od 6 mjeseci  
f)vlastoručno potpisana izjava kandidata da za prijam u službu ne postoje zapreke iz članka 15. i 16. Zakona o službenicima i namještenicima u lokalnoj i područnoj (regionalnoj) samoupravi,  
g) dokaz o položenom državnom ispitu  
h) dokaz o poznavanju osnova rada na osobnom računalu (svjedodžba o završenom programu ili tečaju informatičke izobrazbe, preslika svjedodžbe ili vlastoručna izjava iz koje je razvidno da je kandidat stekao osnovna znanja iz informatike).

i) dokaz o ostvarivanju prava prvenstva (ukoliko se kandidat poziva na ovo pravo)

Isprave se prilažu u neovjerenoj preslici, a od izabranog će se kandidata tražiti predočenje ovjerenih preslika ili izvornih isprava.

Zdravstvena sposobnost utvrđuje se nakon donošenja rješenja o prijmu u službu. Uvjerenje o zdravstvenoj sposobnosti dostavlja izabrani kandidat po obavijesti o izboru, a prije donošenja rješenja o rasporedu.

Ukoliko je kandidat koji je odabran zdravstveno nesposoban za obavljanje poslova, rješenje o prijmu u službu poništit će se, a odabir će se izvršiti iz reda preostalih kandidata koji udovoljavaju uvjetima.

Kandidat koji se poziva na ostvarivanje prednosti u službu sukladno članku 101. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19 i 84/21), članku 48. f Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13, 98/19), članku 47. Zakona o civilnim stradalnicima iz Domovinskog rata (Narodne novine broj 84/21), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18 i 32/20) i članku 22. Ustavnog zakona o pravima nacionalnih manjina (Narodne novine broj 155/02, 47/10, 80/10 i 93/11), uz pozivanje u prijavi na to pravo, dožan je u prijavi priložiti svu propisanu dokumentaciju prema posebnom zakonu, a ima prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti pri zapošljavanju u skladu s člankom 101. Zakona o hrvatskim braniteljima iz Domovinskog rata i članovima njihovih obitelji i člankom 47. Zakona o civilnim stradalnicima iz Domovinskog rata uz prijavu na natječaj dužan je priložiti, osim dokaza o ispunjavanju traženih uvjeta, i sve potrebne dokaze dostupne na poveznici Ministarstva hrvatskih branitelja:. <https://branitelji.gov.hr/zaposljavanje-u-drzavnoj-sluzbi/843>

Kandidat koji se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom uz prijavu na natječaj dužan je, osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.

Kandidat koji se poziva na pravo prednosti pri zapošljavanju sukladno članku 48.f Zakona o zaštiti vojnih i civilnih invalida rata uz prijavu na natječaj, osim dokaza o ispunjavanju traženih uvjeta, dužan je priložiti i rješenje odnosno potvrdu iz koje je vidljivo spomenuto pravo.

Kandidat kojise poziva na pravo prednosti pri zapošljavanju u skladu s člankom 22. Ustavnog zakona o pravima nacionalnih manjina uz prijavu na javni natječaj, osim dokaza o ispunjavanju traženih uvjeta, nije dužan dokazivati svoj status pripadnika nacionalne manjine.

Natjecati se mogu kandidati oba spola sukladno članku 13. stavku 2. Zakona o ravnopravnosti spolova.

Urednom prijavom smatra se vlastoručno potpisana prijava koja sadrži sve podatke i priloge navedene u Natječaju.  
Prijave na natječaj, vlastoručno potpisane od strane podnositelja prijave, s navedenom kontakt adresom, telefonskim brojem, mali adresom, te dokazima o ispunjavanju uvjeta, dostavljaju se ***u roku od 8 (osam) dana*** od dana objave natječaja u Narodnim novinama, na adresu: Grad Slunj, Jedinstveni upravni odjel, Trg dr. Franje Tuđmana 12 Slunj 47240 s naznakom „Javni natječaj za višeg referenta za informiranje – NE OTVARAJ“.  
Osoba koja nije podnijela pravodobnu i urednu prijavu ili ne ispunjava formalne uvjete iz Natječaja, ne smatra se kandidatom prijavljenim na Natječaj.

Za kandidate koji ispunjavanju formalne uvjete provest će se testiranje radi provjere znanja i sposobnosti bitnih za obavljanje poslova radnog mjesta na koje se primaju. Ukoliko kandidat ne pristupi testiranju smatra se da je odustao od prijave.

Opis poslova i podaci o plaći radnog mjesta koje se popunjava javnim natječajem, način obavljanja prethodne provjere znanja i sposobnosti kandidata, područje provjere te pravni i drugi izvori za pripremanje kandidata za provjeru navedeni su na web stranici Grada: [www.slunj.hr](http://www.slunj.hr)., te na oglasnoj ploči Grada. Na oglasnoj ploči i web stranici biti će objavljeno vrijeme i mjesto testiranja, najmanje pet dana prije održavanja provjere.

Riječi i pojmovi koji imaju rodno značenje odnose se jednako na muški i ženski rod, bez obzira u kojem su rodu korišteni.

Osobni podaci kandidata obrađivat će se isključivo u svrhu provedbe natječaja, od strane osoba ovlaštenih za provedu.

O rezultatima natječaja kandidati će biti obaviješteni u zakonskom roku.

Grad Slunj